b'\n_START_ARTICLE_\nPoslovna etika\n_START_SECTION_\nPoslovna etika danes\n_START_PARAGRAPH_\nV poslovni etiki razvitega sveta naj bi prevladovale kvalitativne vrednote in cilji poslovanja, ki se ka\xc5\xbeejo v skrbi za zaposlene, kupce in konkurenco ter okolje. Pozitivni poslovni izsledki, pre\xc5\xbeivetje in obstoj pa naj ne bi smeli biti ve\xc4\x8d na prvem mestu. Med najpomembnej\xc5\xa1e lastnosti korektnega poslovne\xc5\xbea po kodeksu sodi strokovnost, obve\xc5\xa1\xc4\x8denost, zaupnost, po\xc5\xa1tenost, resni\xc4\x8dnost ter prizadevnost._NEWLINE_Poslovna etika tudi danes nikakor ne bo naredila nekoga eti\xc4\x8dnega, kdor sam no\xc4\x8de postati._NEWLINE_Poslovne\xc5\xbei in mened\xc5\xbeerji so lahko tisti posamezniki, ki so sposobni in pripravljeni se u\xc4\x8diti, izobra\xc5\xbeevati in izpopolnjevati, da bi se na ustvarjalni, strokovni in moralno-eti\xc4\x8dni na\xc4\x8din lahko lotili problemov, s katerimi se sre\xc4\x8dujejo v \xc5\xbeivljenju oz. podjetju._NEWLINE_Poslovna etika ima danes velik pomen pri modernih podjetjih, saj lahko le s pomo\xc4\x8djo nje \xc5\xa1e zvi\xc5\xa1ajo svoj ugled in konkuren\xc4\x8dnost na globalnem trgu. Moderna podjetja morajo tako gledati na lastne potrebe in cilje, na potrebe dru\xc5\xbebe in seveda potrebe lastnih delavcev, ki pomagajo pri razvoju in konkuren\xc4\x8dnosti, \xc4\x8de je vse tako urejeno, kot predvideva etika poslovanja.\n_START_SECTION_\nNajpogostej\xc5\xa1e utemeljitve, zakaj management odlo\xc4\x8da neeti\xc4\x8dno in ravna nemoralno\n_START_PARAGRAPH_\n1. Interesi podjetja se lahko postavijo pred etiko, ki jo je prej izvajalo oz. jo je \xc5\xbeelelo. Cilj hitrega zaslu\xc5\xbeka / velike koristi hitro pove\xc4\x8duje neeti\xc4\x8dna sredstva. Pogosto gre tudi za kratkoro\xc4\x8dne interese, stali\xc5\xa1\xc4\x8de pa je v nasprotju z dolgoro\xc4\x8dnimi interesi vodstva, podjetja in lastnikov_NEWLINE_2. Neeti\xc4\x8dno delovanje bo ostalo prikrito, saj se ne \xc5\xbeeli, da pridejo\xc2\xa0\xc2\xbbtak\xc5\xa1ne\xc2\xab\xc2\xa0informacije v javnost / lastnika_NEWLINE_3. Neeti\xc4\x8dno ravnaje ni izrecno v nasprotju s \xc4\x8drko zakona in torej ni prepovedano._NEWLINE_4. Manager, ki neeti\xc4\x8dno ravna zaradi domnevnih interesov podjetja, naj bi bil ob morebitnem odkritju dele\xc5\xbeen za\xc5\xa1\xc4\x8dite v podjetju, a podjetje bo takrat prednostno varovalo svoje interese, kot pa interese posameznika.\n_START_SECTION_\nDru\xc5\xbebeno odgovorno podjetni\xc5\xa1tvo\n_START_PARAGRAPH_\nDru\xc5\xbebeno odgovorno podjetni\xc5\xa1tvo pomeni, da zadovoljuje potro\xc5\xa1nikove potrebe ob so\xc4\x8dasni skrbi za zaposlene, dobavitelje in skupnost. Veliko podjetij posebej skrbi za svoje zaposlene, se povezuje s skupnostjo, kjer delujejo, ali pa so dejavna na podro\xc4\x8dju varovanja okolja, saj vedo, da to koristi vsem udele\xc5\xbeenim. Dru\xc5\xbebeno odgovorno podjetni\xc5\xa1tvo, kot izraz za skupek aktivnosti za zagotavljanje ekonomske uspe\xc5\xa1nosti podjetja z vklju\xc4\x8ditvijo dru\xc5\xbebenih in okoljskih dejavnikov v poslovne aktivnosti se pri nas pri\xc4\x8denja uveljavljati._NEWLINE_\xc4\x8ce podjetje \xc5\xbeeli obdr\xc5\xbeati svojo dru\xc5\xbebeno vlogo in mo\xc4\x8d, se mora odzvati na dru\xc5\xbebene potrebe oz. spremembe ter dru\xc5\xbebi ponuditi, kar zahteva.'